Ditsem Nuus - Einde van geld en banke voorspel
Einde van geld en banke voorspel
Met die opkoms en ontwikkeling van kripto-geld soos bitcoin en die blokkettingtegnologie voorspel kenner soos Dawie Roodt van die Efficient Groep dat konvensionele geld en ook banke waarskynlik sal verdwyn. Blokkettingtegnologie is bloot 'n netwerk van rekenaars wat inligting onder mekaar op 'n veilige manier deel en wat inderwaarheid 'n gesofistikeerde ruilhandel moontlik maak.
"As ek direk geld na jou kan oorplaas sonder dat ek 'n bank nodig het, hoekom gaan ek een gebruik?", vra Roodt. Hy waarsku egter dat mense versigtig moet wees om virtuele eenhede soos bitcoin te belê, aangesien die intrinsieke waarde nog in 'n proses van ontwikkeling is. Hy sê ook dat regerings moeilik kripto-geld sal kan verbied of reguleer, indien hulle dit enigsins kan regkry, want dit is soos om die vloei van inligting te probeer beheer.
Tans is die tegnologie van kripto-geld en blokketting in 'n snel-ontwikkelende fase en is talle private entrepreneurs en ook instansies daarmee besig – beslis 'n verskynsel om vir die toekoms deeglik mee rekening te hou.